**גאי ריצ'י** (באנגלית: **Guy Ritchie**; נולד ב-10 בספטמבר 1968) הוא איש עסקים, במאי, מפיק ותסריטאי קולנוע אנגלי. זוכה פרס אמפייר לבמאי הבריטי הטוב ביותר (פעמיים – 1999, 2001) ופרס אדגר לתסריט שכתב ללוק, סטוק ושני קנים מעשנים (2000).

ביוגרפיה
--------

ריצ'י נולד בהאטפילד, הרטפורדשייר, אנגליה לאמבר וג'ון ריצ'י. יש לו אחות מבוגרת בשם טביתה ואח למחצה בשם קווין שנולד לאימו ונמסר לאימוץ. הוריו התגרשו ונישאו לאחרים.
ריצ'י אובחן כדיסלקט. הוא סולק מבית הספר בגיל 15, עקב שימוש בסמים, אך אביו טען שזה משום שנעדר משיעורים.

קריירה
------

בשנת 1995, כתב וביים סרט קצר בשם "המקרה הקשה". ב-1998, יצא לאקרנים
סרטו המקצועי הראשון של ריצ'י שזכה להוקרה, "לוק, סטוק ושני קנים מעשנים". הסרט הוערך בשל השנינות שבו והביקורות היללו אותו.
בשנת 2000, יצא סרטו השני, "סנאץ'", נתמך על ידי אולפן הוליוודי מרכזי וכוכביו המרכזיים היו בראד פיט, בניסיו דל טורו ודניס פרינה. ב-2002 כתב וביים את הסרט "סחף חושים" בכיכובה של מדונה.

בשנת 2005 ביים סרט הקרוי **Revolver**, שדמה בסגנונו לסרט "לוק, סטוק ושני קנים מעשנים". בשנת 2008 יצא הסרט "רוקנרולה" אותו ביים, ובאותה שנה החל גם לעבוד על סרט המהווה אינטרפרטציה לדמותו הספרותית של שרלוק הולמס ובו כיכבו רוברט דאוני ג'וניור וג'וד לאו. בשנת 2009 יצא סרטו "שרלוק הולמס" וב-2011 יצא סרט ההמשך "שרלוק הולמס: משחק הצללים".

בשנת 2015, כתב ביים והפיק את הסרט "שם קוד מ.ל.א.ך". בשנת 2017 יצאו סרטו "קינג ארתור: אגדת החרב" שביים וכתב ומככבים בו צ'ארלי האנם, ג'וד לאו, אריק באנה ודג'ימון הונסו. ב-2019 יצאו סרטיו "הג'נטלמנים" ו"אלאדין" בכיכובו של ויל סמית' בתור הג'יני. בשנת 2021, כתב ביים והפיק את הסרטים "שומר טינה" ו"חמש העיניים".

ב-2022 החל לעבוד על הפקת הסרט היחידה ללוחמה לא ג'נטלמנית ("The Ministry of Ungentlemanly Warfare") עם הנרי קאוויל, איזה קונזאלס ואחרים. הסרט מבוסס על ספר באותו שם מאת ג'יילס מילטון, שעלילתו מתרחשת באביב 1939 כשנוסד בלונדון ארגון חשאי ביותר: מטרתו הייתה לתכנן את השמדת מכונת המלחמה של היטלר באמצעות פעולות חבלה מרהיבות, שמבוצעות על ידי שישה גברים. אחד מהם, ססיל קלארק, היה מהנדס אמן וממציא. כישרונותיו מתועלות לבניית הפצצה המלוכלכת ששימשה לרצוח את הנאצי החביב על היטלר, ריינהרד היידריך. אדם נוסף, ויליאם פיירברן, היה פנסיונר מנומס עם תשוקה יוצאת דופן: הוא היה המומחה המוביל בעולם להרג שקט, שנשכר לאמן את לוחמי הגרילה המוצנחים מאחורי קווי האויב. בהנהגת הסקוטי קולין גובינס, הגברים האלה - יחד עם שלושה אחרים - יצרו חוג פנימי, שבסיוע קבוצת נשים, שינו לבדם את מהלכה של מלחמת העולם השנייה ונבחרה על ידי וינסטון צ'רצ'יל עצמו.

חיים אישיים
-----------

ב-18 במאי 2000, נעצר ריצ'י על תקיפה של בחור בן 20 מחוץ לקנזינגטון.

ב-22 בדצמבר 2000, הוא והזמרת מדונה נישאו בטירה עתיקה בסקוטלנד. באוגוסט אותה שנה נולד בנם רוקו, וב-2006,הם אימצו ילד מלאווי בשם דייוויד. לאחר נישואיו למדונה החל ריצ'י לביים את הקליפים לשיריה. ב-2008 הודיעו השניים כי נפרדו.

בשנת 2010, הוא פגש את הדוגמנית ז'קוי איינסלי. הם נישאו ב-30 ביולי 2015 ויש להם שלושה ילדים: רפאל (נולד ב-2011), רבקה (נולדה ב-2012) ולוי (נולד ב-2014).
ביולי 2020, נשלל רישיונו של ריצ'י לחצי שנה לאחר שנתפס מדבר בטלפון הנייד בזמן הנהיגה.

יחסו ליהדות
-----------

בתקופת נישואיו למדונה בהשפעת אשתו למד ריצ'י באופן קבוע את תורת הסוד היהודית, הקבלה, ב"מרכז הקבלה" של הרב פיליפ ברג בלוס אנג'לס. אחד ממוריו שם אף טען שהוא נימול אז, לפי דרישת מדונה. משנפרדו השניים ב-2008, הסברה הייתה שריצ'י עזב גם את ענייני הדת היהודית, אך מסתבר שלא זה היה המצב. שנים לאחר הפרידה, כשכבר היה מאורס לאיינסלי, תרם כסף רב לבניית מקווה יהודי, באחד משני בתי האחוזה המפוארים שלו במרכז לונדון. ב-2013, הוא ומדונה חגגו ביחד בר מצווה, בניו יורק, לבנם המשותף ריקו. כמו כן, ריצ'י מדבר עברית, הן בזכות לימודי ה"קבלה" והן בזכות מורה פרטית לעברית, תושבת חיפה לשעבר, המלמדת אותו וכיום גם את אשתו השנייה איינסלי. ולבסוף, הוא ואיינסלי קראו לשלושת ילדיהם בשמות עבריים: רפאל, רבקה ולוי.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1998 | לוק, סטוק ושני קנים מעשנים | במאי ותסריטאי | גם מלהק |
| 2000 | סנאץ' | במאי ותסריטאי |  |
| 2002 | סחף חושים | במאי ותסריטאי | פרס פטל הזהב לבמאי הגרוע ביותר |
| 2005 | אקדח | במאי ותסריטאי |  |
| 2008 | רוקנרולה | במאי, תסריטאי ומפיק |  |
| 2009 | שרלוק הולמס | במאי | מועמד פרס סאטורן לבמאי הטוב ביותר |
| 2011 | שרלוק הולמס: משחק הצללים | במאי |  |
| 2015 | שם קוד מ.ל.א.ך | במאי, תסריטאי ומפיק |  |
| 2017 | קינג ארתור: אגדת החרב | במאי, תסריטאי ומפיק |  |
| 2019 | אלאדין | במאי ותסריטאי | מועמד פרס סאטורן לבמאי הטוב ביותר |
| 2020 | הג'נטלמנים | במאי, תסריטאי ומפיק |  |
| 2021 | שומר טינה | במאי, תסריטאי ומפיק |  |
| 2022 | מבצע פורצ'ן: תרגיל מלחמה | במאי ותסריטאי |  |
| 2023 | החוזה | במאי, תסריטאי ומפיק |  |
| 2024 | היחידה ללוחמה לא ג'נטלמנית | במאי, תסריטאי ומפיק |
| TBA | *Hercules* | במאי |  |

### טלוויזיה

| שנה | סדרה/תוכנית | תפקיד |
| --- | --- | --- |
| 2024 | הג'נטלמנים | יוצר |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **גאי ריצ'י** |
| ויקישיתוף תמונות ומדיה בוויקישיתוף: **גאי ריצ'י** |

* גאי ריצ'י, ברשת החברתית אקס (טוויטר)
* גאי ריצ'י, ברשת החברתית אינסטגרם
* גאי ריצ'י, במסד הנתונים הקולנועיים IMDb (באנגלית)
* גאי ריצ'י, באתר AllMovie (באנגלית)
* גאי ריצ'י, באתר Box Office Mojo (באנגלית)
* גאי ריצ'י, במסד הנתונים הקולנועיים KinoPoisk (ברוסית)
* גאי ריצ'י, באתר MusicBrainz (באנגלית)
* גאי ריצ'י, באתר Discogs (באנגלית)
* שמוליק דובדבני, בלי חוכמות, באתר ynet, 1 בינואר 2010
* אורי קליין, עכבר העיר אונליין, שרלוק הולמס: בלש בלי חוק, באתר הארץ, 07 בינואר 2010
* שירית גל, גאי ריצ'י: "עברית שפה קשה", באתר ynet, 15 במאי 2017, ריאיון לקראת "קינג ארתור: אגדת החרב"
* שגיאות פרמטריות בתבנית:יוטיוב   
'סוג: שיחה בעברית עם שירית גל' אינו ערך חוקי  גאי ריצי בריאיון לרגל אלאדין, שיחה בעברית עם שירית גל בערוץ "ynet", באתר יוטיוב (אורך: 03:23), 23 במאי 2019
* שירית גל, לא נגענו: גאי ריצ'י מתעקש להתראיין בעברית, באתר ynet, 23 במאי 2019

הערות שוליים
------------

1. ↑  "Guy Ritchie kits out mansion with Orthodox Jewish bath", Daily Star, יוני 2013
2. ↑  "Madonna and Guy Ritchie reunite to celebrate son's barmitzvah", The JC, יולי 2013
3. ↑  לא נגענו: גאי ריצ'י מתעקש להתראיין בעברית, באתר ynet, 23 במאי 2019
4. ↑  Lucy Cohen Blatter, Hebrew Is Guy Ritchie's Secret Language of Love, The Forward

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007365004005171
* BIBSYS: 99062399
* BNE: XX1490475
* BnF: cb141322921 (data)
* CiNii: DA12287071
* GND: 132246635
* ICCU: UBOV491095
* ISNI: 0000 0000 7840 4102
* LCCN: nr99021758
* LNB: 000287131
* MusicBrainz: 96b8233a-c035-4df5-98e4-faa886389783
* NKC: xx0079849
* NLA: 42512818
* NLK: KAC201202014
* NLP: a0000001631512
* NTA: 181296209
* SUDOC: 066756286
* ULAN: 500474270
* VIAF: 33154143
* WorldCat: lccn-nr99021758

 |